วัชระ พรรณเชษฐ์

วัชระ พรรณเชษฐ์ (เกิด 2 สิงหาคม พ.ศ. 2504) ​เป็นนักธุรกิจและนักการเมืองชาวไทย อดีตผู้แทนการค้าไทย ในรัฐบาลอภิสิทธิ์ เวชชาชีวะ อดีตเลขาธิการพรรคเพื่อแผ่นดิน เป็นทายาทกลุ่มสิทธิผล ผู้จำหน่ายรถยนต์รายใหญ่ของไทย

 ประวัติ 
วัชระ เกิดวันที่ 2 สิงหาคม พ.ศ. 2504 ที่จังหวัดธนบุรี เป็นบุตรร้อยโทอนันต์ พรรณเชษฐ์ และนางกัลยาณี พรรณเชษฐ์ มีน้องสาว 1 คน คือ วัชรี พรรณเชษฐ์ ด้านครอบครัวเคยสมรสกับนวลพรรณ ล่ำซำ นายกสมาคมกีฬาฟุตบอลแห่งประเทศไทย ในพระบรมราชูปถัมภ์ ผู้บริหารเมืองไทยประกันภัย และผู้ช่วยเลขาธิการพรรคประชาธิปัตย์ มีบุตรสาวด้วยกันคือ นวลวรรณ พรรณเชษฐ์ แต่ต่อมาได้หย่าร้างจากกัน เมื่อปลายปี พ.ศ. 2547

เคยเป็นหนึ่งในผู้บริหารพรรคไทยรักไทยเคยดำรงตำแหน่งเป็นกรรมการผู้ช่วยรัฐมนตรีประจำกระทรวงอุตสาหกรรม ที่มีพินิจ จารุสมบัติ เป็นรัฐมนตรีว่าการ โดยได้รับมอบหมายให้ดูแลรับผิดชอบงานด้านอุตสาหกรรมยานยนต์ ซึ่งถือว่าตรงกับความถนัด ที่วัชระ อยู่ในธุรกิจรถยนต์รายใหญ่มาก่อน และรัฐบาลขณะนั้นมีโครงการผลักดันประเทศไทยให้เป็น “ดีทรอยต์แห่งเอเชีย” ซึ่งเป็น 1 ใน 5 ยุทธศาสตร์ทางอุตสาหกรรมที่สำคัญของรัฐบาลทักษิณ

ต่อมาภายหลังรัฐประหาร พ.ศ. 2549 วัชระ ได้รับการแต่งตั้งให้เป็น สมาชิกสภานิติบัญญัติแห่งชาติ และต่อมาได้เข้าร่วมกับ พรรคเพื่อแผ่นดิน ที่มีสุวิทย์ คุณกิตติ เป็นหัวหน้าพรรค

 การศึกษา 
 พ.ศ. 2522 : โรงเรียนอัสสัมชัญ
 พ.ศ. 2526 : ปริญญาตรี วิศวกรรมศาสตร์ (สาขาเครื่องกล) คณะวิศวกรรมศาสตร์ จุฬาลงกรณ์มหาวิทยาลัย
 พ.ศ. 2528 : ปริญญาโท บริหารธุรกิจ ไมอามี่ ประเทศสหรัฐอเมริกา
 พ.ศ. 2533 : ปริญาเอก บริหารธุรกิจ มหาวิทยาลัยแปซิฟิคเวสเทอร์น ประเทศสหรัฐอเมริกา

 ประวัติการดำรงตำแหน่งทางราชการ 
 กรรมการคณะกรรมการส่งเสริมการลงทุน (BOI)
 กรรมการเลขาธิการหอการค้าไทย 5 ปี
 ที่ปรึกษารองนายกรัฐมนตรี (กร ทัพพะรังสี)
 ผู้แทนในสภาที่ปรึกษาธุรกิจเอเบค APEC Business Adystory Council
 ที่ปรึกษาประจำคณะกรรมาธิการ การพาณิชย์สภาผู้แทนราษฏร
 กรรมการการกีฬาแห่งประเทศไทย
 ประธานที่ปรึกษาผู้ว่าการท่องเที่ยวแห่งประเทศไทย (พ.ศ. 2533–2535)

 ประวัติการดำรงตำแหน่งสำคัญทางการเมือง 
 ที่ปรึกษาของรองนายกรัฐมนตรี (กร ทัพพะรังสี)
 ที่ปรึกษารัฐมนตรีว่าการกระทรวงอุตสาหกรรม ด้านยุทธศาสตร์ และการลงทุน
 ที่ปรึกษารัฐมนตรีว่าการกระทรวงต่างประเทศ (สุรเกียรติ์ เสถียรไทย)
 ประธานที่ปรึกษา ผู้ว่าการการท่องเที่ยวแห่งประเทศไทย (ตั้งแต่ ธันวาคม พ.ศ. 2545)
 กรรมการคณะกรรมการส่งเสริมการลงทุน (ตั้งแต่ พ.ศ. 2544)
 กรรมการการกีฬาแห่งประเทศไทย (พ.ศ. 2533–2535)
 กรรมการหอการค้าไทย แต่งตั้ง พ.ศ. 2536
 กรรมการเลขาธิการหอการค้าไทย (ตั้งแต่ พ.ศ. 2541)
 กรรมการบริหาร สภาหอการค้าแห่งประเทศไทย / กรรมการ สภามหาวิทยาลัยหอการค้าไทย
 กรรมการคณะกรรมการการร่วมสภาหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทย (กกร.)
 ประธานอำนวยการ APECCEO SUMMIT 2003
 ผู้แทนในสภาที่ปรึกษาด้านธุรกิจเอเปค (APEC Business Adystory Council)
 ที่ปรึกษาประจำคณะกรรมาธิการพาณิชย์สภาผู้แทนราษฎร (ตั้งแต่ พ.ศ. 2544)
 ประธานองค์กร YOUNG PRESIDENT ORGANIZATION (YPO) แห่งประเทศไทย

 ผู้แทนการค้าไทย 
ในปี พ.ศ. 2552 วัชระ ได้เข้ามารับตำแหน่งผู้แทนการค้าไทย (ตำแหน่งเทียบเท่ารัฐมนตรี) ในรัฐบาลอภิสิทธิ์ เวชชาชีวะคำสั่งสำนักนายกรัฐมนตรี ที่ 130/2552 เรื่อง แต่งตั้งผู้แทนการค้าไทย (นายวัชระ พรรณเชษฐ์ นายสุทัศน์ เศรษฐ์บุญสร้าง)

 ประวัติการดำรงตำแหน่งทางธุรกิจ 
 กรรมการผู้จัดการใหญ่และประธานบริหาร บริษัทสิทธิผลเซลล์ จำกัด
 ประธานกรรมการบริหาร กลุ่มสิทธิผลโฮลดิ้ง จำกัด (ด้านอสังหาริมทรัพย์ คอมพิวเตอร์ ค้าปลีก ลงทุน ฯลฯ)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๓๘, ๘ ธันวาคม ๒๕๕๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๗๗, ๔ ธันวาคม ๒๕๕๒

 อ้างอิง 

 แหล่งข้อมูลอื่น 
 เว็บไซต์ศูนย์ข้อมูลนักการเมือง ThaisWatch.com 

หมวดหมู่:นักเศรษฐศาสตร์ชาวไทย
หมวดหมู่:นักธุรกิจจากกรุงเทพมหานคร
หมวดหมู่:นักการเมืองจากกรุงเทพมหานคร
หมวดหมู่:พรรคไทยรักไทย
หมวดหมู่:พรรคเพื่อแผ่นดิน
หมวดหมู่:พรรคประชาธิปัตย์
หมวดหมู่:ผู้แทนการค้าไทย
หมวดหมู่:บุคคลจากเขตหนองแขม
หมวดหมู่:บุคคลจากจังหวัดธนบุรี
หมวดหมู่:บุคคลจากคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.